কেন্দ্ৰীয় গৃহমন্ত্ৰী অমিত শ্বাহৰ ঘৰত এডাল সাপ উদ্ধাৰ হোৱাকলৈ আতংকৰ সৃষ্টি হৈছে। ঘটনাটো বৃহস্পতিবাৰৰ পুৱা ঘটিছিল যদিও আজিহে এই বিষয়ে প্ৰকাশ কৰা হৈছে।অমিত শ্বাহৰ বাসভৱনৰ নিৰাপত্তাৰ দায়িত্বত থকা নিৰাপত্তাকৰ্মীয়ে প্ৰকাশ কৰা মতে সাপডাল দেখাৰ পিছতে বন বিভাগক খবৰ দিয়া হয়।
বিশেষ সূত্ৰে জানিব পৰা মতে সাপডাল বিষাক্ত নাছিল। কেন্দ্ৰীয় গৃহমন্ত্ৰীগৰাকীৰ ঘৰৰ চৌহদত সাপডাল দেখা পোৱাৰ লগে লগে আতংকৰ সৃষ্টি হয়। পিছত বন বিভাগৰ দুজন কৰ্মী আহি সাপডাল উদ্ধাৰ কৰে। পাঁচ ফুট দীঘল সাপডালৰ নাম হৈছে 'এছিয়াটিক ৱাটাৰ স্নেক' ।
সাপডাল এখন কাঠৰ তক্তাৰ তলত লুকাই আছিল বুলি জানিব পৰা গৈছে। সৰ্প বিশেষজ্ঞসকলে প্ৰকাশ কৰা মতে এনে সাপ সাধাৰণতে পুখুৰী বা ডুবিৰ দৰে সৰু জলাশয়ৰ কাষত থাকে।
১৯৭২ চনৰ বন্যপ্ৰাণী সুৰক্ষা আইনত এই প্ৰজাতিৰ সাপৰ সংৰক্ষণৰ ব্যৱস্থা কৰা হৈছে। দিল্লীৰ বিভিন্ন স্থানৰ পৰা বিগত কিছুদিন এনে ৭০ ডাল সাপ উদ্ধাৰ কৰা হৈছে বুলি দিল্লী প্ৰশাসনৰ এগৰাকী বিষয়াই প্ৰকাশ কৰিছে ।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
